મળતી વિગતો અનુસાર કુબલીયાપરા મેઇનરોડ પર સાગર પાન નામે દુકાન ચલાવતા દિપક નરશીભાઈ મકવાણા નામના કોળી પ્રૌઢે તેના મોટાભાઈ લાલજીને ગંભીર બીમારી હોવાથી સારવાર માટે નવાગામના અમૃતભાઈ ઉર્ફે અમુભાઈ કાનાભાઇ રાઠોડ પાસેથી ૧૭ ડિસેમ્બર ૨૦૧૩ ના અઢી લાખ ૧૦ ટકાના વ્યાજે લીધા હતા,જે રકમનુ વ્યાજ ભરપાઈ ન કરી શક્તા ફરી ૨ લાખ લીધા હતા, ત્યારબાદ આ રકમ ન ચુકવી શક્તા અમૃતભાઈએ એક દુકાનની પ્રોમિસરી નોટ જીતેશભાઈના નામે લખાવી લીધી હતી,ત્યારબાદ વધુ પૈસાની જરૂર પડતા પરીચીત જુસબભાઇ હાસમભાઇ સોઢાને વાત કરતા તેઓએ મોમ ઉર્ફે ડેવિડ બીજલભાઈ તથા દિલીપસિંહ તેજુભા ઝાલા અને અરવિંદ ગઢવી પાસેથી ૫ લાખ રૂપિયા ૧૦ ટકે લઇ દીધા હતા, આ રકમ પણ ભરપાઈ ન થઈ શક્તા જુસબભાઈએ દિપકભાઈની બીજી દુકાનની પ્રોમિસરી નોટ દિલીપસિંહ ઝાલાના નામે લખાવી લીધી હતી,તમામ રકમ દવામા ખર્ચાઈ જતા વધુ પૈસાની જરૂર પડતા જુસબભાઈ અને અમૃતભાઈએ ધર્મેશભાઈ મુકેશભાઈ ડાભી પાસેથી વધુ ૬ લાખ ૧૦ ટકાના વ્યાજે લીધા હતા, આમ કુલ ૧૫ લાખ વ્યાજે લીધા હતા, આ પેટે જુસબભાઈ ૭ લાખનો ચેક અને એક્ટીવા ઘરેથી લઈ ગયા હતા અને ટીટીઓ ફોર્મ પર સહિ પણ કરાવી ગયા હતા, અને ત્યારબાદથી ફરી અવારનવા તમામ વ્યાજખોરો પૈસાની ઉઘરાણી કરી જાનથી મારી નાખવાની ધમકી આપી રહ્યા છે આ અંગે દિપકભાઈએ કંટાળી છ શખ્સો સામે પોલીસ ફરિયાદ નોંધાવી છે પોલીસ દ્વારા વધુ તપાસ હાથ ધરવામાં આવી છે.